section_heading: Životopis
paragraph_text: Josip Bombelles bio je diplomat. Po nekim izvorima bio je slobodni zidar, a prema Bogdanu Krizmanu doušnik jugoslavenskog kneza Pavla Karađorđevića. Bio je u službi glavnog stožera jugoslavenskih vojnih snaga. Imao je i englesko državljanstvo, jer je to imao pravo kao potomak aristokrata Henryja-Francoisa Bombellesa. Bio je višestruki obavještajac, a putovao je po Europi s engleskom putovnicom. Engleska ga je angažirala u (neuspjeloj) zadaći sprječavanja ostvarenja savezništva između Njemačke i Italije. Zbog neuspjelosti zadaće bio je osoba koja je imala neugodne spoznaje koje nisu odgovarale ni Cianu (kojem se predstavljao kao Mačekov izaslanik) niti Paveliću.